RAPPORT FRA KOMMISSIONEN TIL EUROPA-PARLAMENTET OG RÅDET om udgiftsudviklingen inden for EUGFL, Garantisektionen Alarmsystemet Nr. 10/2000

OVERSIGT

1. Den generelle udvikling i de månedlige udgifter

2. Foreløbigt bevillingsforbrug

3. Kommentarer

4. Konklusioner

1. Den generelle udvikling i de månedlige udgifter

Nedenstående tabeller viser den generelle udvikling i de månedlige udgifter i forhold til udgiftsprofilen. Opgørelsen svarer til medlemsstaternes udgifter fra 16. oktober 1999 til 31. august 2000.

1.1. Underudgiftsområdet 1a "Traditionelle udgifter for EUGFL, Garantisektionen, og veterinærudgifter"

>TABLE POSITION>

1.2. Underudgiftsområde 1b "Udvikling af landdistrikter og ledsageforanstaltninger"

>TABLE POSITION>

>TABLE POSITION>

3. Kommentarer

3.1. Bevillingsforbruget for oktober 2000

Bevillingsforbruget under budgettets udgiftsområde 1 udgør for oktober 2000 (medlemsstaternes udgifter fra 16. oktober 1999 til 31. august 2000) 36 814 mio. EUR, dvs. 89,8 % af bevillingerne. Udgifterne ligger:

- for underudgiftsområde 1a (traditionelle udgifter for EUGFL, Garantisektionen, og veterinærudgifter) 119 mio. EUR under indikatoren

- for underudgiftsområde 1b (udvikling af landdistrikter og ledsage foranstaltninger) 1 820 mio. EUR under indikatoren.

3.2. Valutafaktorer

3.2.1. Dollarens vekselkurs over for euroen

Udgiftsniveauet, som er angivet i foregående punkt, er fastsat under hensyntagen til udviklingen i dollarens vekselkurs over for euroen. For en væsentlig del af eksportrestitutionerne for landbrugsprodukter, bl.a. for korn og sukker, og for nogle former for intern støtte såsom støtte for bomuld afhænger udgiftsniveauet af udviklingen i dollarkursen.

I overensstemmelse med Rådets beslutning om budgetdisciplin er landbrugsbudgettet for 2000 opstillet på grundlag af den gennemsnitlige vekselkurs for dollar i januar, februar og marts 1999, dvs. 1 EUR = 1,12 USD.

Gennemsnittet af dollarkurserne i perioden fra 1. august 1999 til 31. juli 2000 (referenceperioden for fastsættelsen af beregningen af dollarens indvirkning på udgiftsniveauet) afveg fra denne budgetkurs (gennemsnitskursen var 1 EUR = 0,99 USD). Som følge af denne udvikling var medlemsstaternes udgifter lavere end forudset. Besparelsen andrager ca. 500 mio. EUR.

EUGFL, Garantisektionen, får kun i et vist omfang glæde af disse besparelser. Som bekendt skal besparelser, der overstiger det fribeløb på 200 mio. EUR, der er fastsat i reglerne for budgetdisciplin, overføres til den monetære reserve (ca. 300 mio. EUR) ved regnskabsårets udgang og må ikke anvendes til at finansiere andre foranstaltninger.

3.2.2. Dobbeltkursernes virkning

Dobbeltkursernes virkning vil give sig udslag i betydeligt lavere udgifter end i de foregående år. Afskaffelsen af de grønne kurser har resulteret i, at dobbeltkursvirkningen er forsvundet i eurozonen, og der er opstået store besparelser.

I forbindelse med udarbejdelsen af ændringsskrivelsen blev udgifterne til dobbeltkursen for EUGFL, Garantisektionen, imidlertid anslået til 119 mio. EUR. Ifølge en nylig beregning anslås dobbeltkurserne nu at koste 260 mio. EUR, hvilket er en udgiftsstigning på 141 mio. EUR.

3.3. Markedsfaktorer

3.3.1. Underudgiftsområde 1a: Traditionelle udgifter for EUGFL, Garantisektionen, og veterinærudgifter

Kapitel B1-10: Markafgrøder // + 135 mio. EUR

// (udgifter: 16 491 mio. EUR)

(indikator: 16 356 mio. EUR)

Overskridelsen af indikatoren skyldes

- budgetmyndighedens lineære nedskæring af bevillingerne ved vedtagelsen af budgettet hvilket har ført til, at bl.a. visse budgetposter vedrørende hektarstøtte overskrider indikatoren.

- højere produktionsrestitutioner for korn- og kartoffelstivelse (højere middelrestitutionssatser og større mængder)

Til gengæld bliver disse overskridelser delvist kompenseret af et mindre forbrug, hvad angår:

- offentlig oplagring (betydeligt større overskudsgivende salg samt færre interventionsopkøb)

- støtten til hård hvede på grund af lavere udbetalinger i Italien.

Kommissionen skønner, at udgifterne under dette kapitel ved regnskabsårets udgang vil svare nogenlunde til bevillingerne på budgettet (man kan forvente et lavt udgiftsniveau i regnskabsårets sidste uger, hvad eksportrestitutionerne angår, og også fordi der ikke er tale om nedskrivning af værdien ved interventionsopkøb). Ved beregningen af udgiftsniveauet ved udgangen af regnskabsåret skal det bemærkes, at der tages hensyn til de besparelser (over 360 mio. USD), der skyldes den gunstige udvikling i dollarkursen.

Kapitel B1-11: Sukker // - 50 mio. EUR

// (udgifter: 1 729 mio. EUR)

(indikator: 1 780 mio. EUR)

Underforbruget i forhold til indikatoren skyldes lavere udgifter til eksportrestitutioner. Dette skyldes dels en mindre nedgang i de kvoteeksporterede mængder dels besparelser som følge af den gunstige udvikling i dollarkursen.

Ved regnskabsårets udgang kan der for dette kapitel forventes et underforbrug på grund af bl.a. eksportrestitutionernes størrelse.

Kapitel B1-12: Olivenolie // - 68 mio. EUR

// (udgifter: 2 032 mio. EUR)

(indikator: 2 099 mio. EUR)

Underforbruget i forhold til indikatoren skyldes lavere udgifter til produktionsstøtten til olivenolie. Som følge af medlemsstaternes sene fremsendelse af mængdedata, som i visse tilfælde desuden afveg betydeligt fra tidligere meddelelser, således at det var nødvendigt for Kommissionens tjenestegrene at foretage mere dybtgående undersøgelser, har Kommissionen for produktionsåret 1998/99 ikke kunnet beregne, hvor stor en saldo, der skulle udbetales lige så tidligt som i de senere år.

Dette er grunden til det aktuelle underforbrug og medfører måske også, at der bliver tale om et underforbrug ved udgangen af indeværende regnskabsår, idet den sene vedtagelse af forordningen også betyder, at fristen for udbetalingen af produktionsstøttesaldoen for indeværende regnskabsår udskydes til regnskabsåret 2001.

Kapitel B1-15: Frugt og grøntsager // - 145 mio. EUR

// (udgifter: 1 371 mio. EUR)

(indikator: 1 515 mio. EUR)

Underforbruget i forhold til indikatoren skyldes:

- sektoren friske frugter og grøntsager: mindre udgifter end forudset hvad angår bananer og producentorganisationernes driftsfonde

- sektoren forarbejdede frugter og grøntsager: mindre udgifter end forventet hvad angår finansiel udligning i forbindelse med forarbejdelse af grøntsager. En del af dette underforbrug skyldes sene betalinger, og det er sandsynligt, at en del af de udgifter, der oprindelig blev forventet i regnskabsåret 2000, først vil blive afholdt i næste regnskabsår.

Kapitel B1-16: Vin // + 53 mio. EUR

// (udgifter: 693 mio. EUR)

(indikator: 641 mio. EUR)

Overskridelsen af indikatoren skyldes højere udgifter end forudset hvad angår støtte til anvendelse af most (der har været tale om større støtteberettigede mængder i forbindelse med rektificeret koncentreret druemost beregnet på tilsætning).

Det skønnes, at udgifterne ved regnskabsårets udgang vil overstige bevillingerne i dette kapitel.

Kapitel B1-17: Tobak // - 63 mio. EUR

// (udgifter: 912 mio. EUR)

(indikator: 975 mio. EUR)

Underforbruget i forhold til indikatoren skyldes, at Italien har haft lavere udgifter til præmier for 1999-høsten.

De seneste forudsigelser fra medlemsstaterne tyder på, at udgifterne vil matche og sandsynligvis overstige bevillingerne ved udgangen af regnskabsåret.

Kapitel B1-18: Andre sektorer // + 26 mio. EUR

// (udgifter: 312 mio. EUR)

(indikator: 287 mio. EUR)

Overskridelsen af bevillingerne skyldes:

- forsinket udbetaling af riseksportrestitutionerne for produktionsåret 1998/99, hvilket medførte, at hovedparten af udgifterne til restitution for de 2 produktionsår, dvs. 1998/99 og 1999/2000 blev påført regnskabsåret 2000.

- større behov end beregnet i forbindelse med støtte til udsæd på grund af større produktion end forventet.

Kapitel B1-20: Mælk og mejeriprodukter // - 139 mio. EUR

// (udgifter: 2 362 mio. EUR)

(indikator: 2 500 mio. EUR)

Det kan konstateres, at der er et stort underforbrug i forhold til indikatoren, for så vidt angår offentlig oplagring af skummetmælkspulver. Provenuet af salg er klart større som følge af de betydelige mængder, der blev solgt fra de offentlige interventionslagre, og der er ikke foretaget interventionsopkøb.

Dette underforbrug opvejes delvis af indikatoroverskridelser for udgifterne til offentlig oplagring af smør (større opkøb) og til støtte til skummetmælksanvendelse (bl.a. støtte til anvendelse af skummetmælk til fremstilling af kasein).

Man kan forvente, at bevillingsbehovet ved udgangen af regnskabsåret vil være lavere end de tildelte bevillinger. Dette skyldes lavere udgifter til offentlig oplagring af skummetmælkspulver og større tillægsafgifter for mælk end forventet på budgettet. Til gengæld vil bevillingerne sandsynligvis blive overskredet hvad angår støtte til skummetmælkspulveranvendelse og eksportrestitutioner.

Kapitel B1-21: Oksekød // + 135 mio. EUR

// (udgifter: 4 430 mio. EUR)

(indikator: 4 295 mio. EUR)

Overskridelsen af indikatoren skyldes

- højere udgifter end forventet til ekstraordinære støtteforanstaltninger (slagtning og destruktion af dyr i Det Forenede Kongerige i forbindelse med udryddelse af BSE)

- højere udgifter til præmier bl.a. som følge af budgetmyndighedens lineære nedskæring af bevillingerne

- højere udgifter til offentlig oplagring på grund af mindre fortjeneste på salg end forventet.

Overskridelserne modsvares delvist af, at udgifterne til eksportrestitutionerne er lavere end forventet.

Der kan af ovennævnte grunde forventes en overskridelse af bevillingerne ved regnskabsårets udgang.

Kapitel B1-30: Varer uden for bilag I // + 24 mio. EUR

// (udgifter: 505 mio. EUR)

(indikator: 481 mio. EUR)

Bevillingsoverskridelsen skyldes større udgifter til flere basisprodukter (korn, smør og skummetmælk) end forventet. Dette er især en følge af øgede eksportmængder.

Det skal erindres, at Kommissionen i midten af maj for at begrænse udgifterne suspenderede udstedelsen af eksportlicenser, der giver ret til restitutioner.

Medlemsstaternes forudsigelser tyder på, at der ved udgangen af regnskabsåret vil blive tale om en overskridelse af bevillingerne på trods af de besparelser på ca. 35 mio. EUR, der skyldes dollarens gunstige kursudvikling.

Kapitel B1-37: Regnskabsafslutning og nedsættelse af forskud //

Dette kapitel, som ikke er omfattet af indikatorsystemet, omfatter de finansielle korrektioner, der besluttes i forbindelse med regnskabsafslutningen, og nedsættelserne og suspensionerne af de forskud (nedsættelserne/suspensionerne af de månedlige refusioner), der udbetales til medlemsstaterne.

Man kan forvente, at der ved regnskabsårets udgang vil være krediteret større beløb på budgettet end hvad der var forudset i budgetbevillingsoverslagene. Hvad angår regnskabsafslutningen vil beløbet være en anelse lavere end forventet, medens det hvad angår forskudsnedsættelse sandsynligvis vil være væsentlig højere end beregnet.

Kapitel B1-39: Andre foranstaltninger // + 59 mio. EUR

// (udgifter: 869 mio. EUR)

(indikator: 810 mio. EUR)

Overskridelsen af indikatoren skyldes højere udgifter end forventet hvad angår agromonetær støtte, hvilket skyldes større udbetalinger end forventet fra Italien (udbetalinger, der vedrører lirens opskrivning i 1997) og Det Forenede Kongerige (som følge af pundets udvikling i løbet af 1997).

3.3.2. Underudgiftsområde 1b: Udvikling af landdistrikter og ledsageforanstaltninger

Kapitel B1-40: Udvikling af landdistrikter // - 1 820 mio. EUR

// (udgifter: 1 585 mio. EUR)

(indikator: 3 405 mio. EUR)

Underforbruget i forhold til indikatoren skyldes dels underforbruget hvad angår de tidligere ledsageforanstaltninger dels, at de nye programmer for perioden 2000 til 2006 blev vedtaget af Kommissionen senere end oprindelig planlagt: Det skal bemærkes, at Kommissionen for indeværende kun kan opføre nedenstående udgifter på budgettet for EUGFL, Garantisektionen:

- udgifter vedrørende de tidligere ledsageforanstaltninger samt

- øvrige udgifter i forbindelse med udvikling i landdistrikterne under forudsætning af, at det nye program vedtages.

Medlemsstaternes forudsigelser tyder på et temmelig højt udgiftsniveau for regnskabsårets resterende uger.

- Medlemsstaterne (navnlig Italien) regner med at skulle udbetale betydelige beløb i forbindelse med de tidligere ledsageforanstaltninger.

- Udgifterne i forbindelse med vedtagelsen af de nye programmer afhænger bl.a. af vedtagelsen af disse nye programmer og medlemsstaternes kapacitet til stadig at foretage visse udbetalinger efter vedtagelsen af disse programmer.

På trods af medlemsstaternes forudsigelser om et højt udgiftsniveau kan det imidlertid ikke udelukkes, at en betydelig del af bevillingerne ikke vil have fundet anvendelse ved udgangen af regnskabsåret. Størrelsen af dette beløb afhænger dels af udbetalingsorganernes muligheder for at foretage betydelige udbetalinger inden den 15. oktober, dels af, om Kommissionen vedtager nye programmer.

4. Konklusioner

Forbruget af bevillingerne under budgettets udgiftsområde 1 udgør for oktober 2000 (medlemsstaternes udgifter fra 16. oktober 1999 til 31. august 2000) 36 814 mio. EUR, dvs. 89,8 % af bevillingerne.

4.1. Bevillingsforbruget for underudgiftsområde 1a

For underudgiftsområde 1a (traditionelle udgifter for EUGFL, Garantisektionen, og veterinærudgifter) ligger udgifterne 119 mio. EUR under indikatoren.

Det er navnlig inden for følgende sektorer, at indikatoren overskrides:

- oksekød (+ 135 mio. EUR), hvilket skyldes de store udgifter til nedslagning og destruktion af dyr i Det Forende Kongerige i forbindelse med udryddelse af BSE, præmier (navnlig som følge af den lineære nedskæring af bevillingerne) og offentlig oplagring

- markafgrøder (+ 135 mio. EUR) som følge af budgetmyndighedens lineære nedskæring af bevillingerne ved vedtagelsen af budgettet og produktionsrestitutionerne for stivelse (ved regnskabsårets udgang kan der dog forventes et behov nogenlunde i overensstemmelse med bevillingerne som følge af lavere udgifter til kornmarkedet)

- andre foranstaltninger (+ 59 mio. EUR), som skyldes større udbetalinger af agromonetær støtte

- vin (+ 53 mio. EUR) som følge af større udgifter til støtte til anvendelse af most.

I forhold til indikatoren, er der navnlig tale om underforbrug inden for følgende sektorer:

- frugt og grøntsager (- 145 mio. EUR) som følge af mindre udbetalinger til forarbejdede frugter og grøntsager (særlig til forarbejdning af citrusfrugter) samt friske frugter og grøntsager (særlig til bananer og producentorganisationernes driftsfond)

- mælk og mejeriprodukter (- 139 mio. EUR) som følge af lavere udgifter til offentlig oplagring af skummetmælkspulver (større avancer ved salg og manglende interventionsopkøb)

- olivenolie (- 68 mio. EUR), fordi forordningen om bemyndigelse til udbetaling af produktionsstøttesaldoen er blevet vedtaget senere end i de foregående år.

- tobak (- 63 mio. EUR) som følge af lavere udgifter end beregnet til udbetaling af præmier i Italien (Italien vil senere søge at indhente forsinkelserne i udbetalingerne).

Hvad angår anvendelsen af bevillingerne i slutningen af regnskabsåret (betalinger foretaget af medlemsstaterne indtil den 15. oktober), tyder medlemsstaternes forudsigelser på, at der bliver tale om et relativt lavt niveau i de kommende uger. Kommissionen anslår derfor, at bevillingerne på budgettet for år 2000 skulle være tilstrækkelige til at dække de udgifter, som medlemsstaterne skal have godtgjort, og det beløb, der skal overføres til den monetære reserve (omkring 300 mio. EUR).

4.2. Bevillingsforbruget for underudgiftsområde 1b

Udgifterne for underudgiftsområde 1b (udvikling af landdistrikter og ledsageforanstaltninger) ligger 1 820 mio. EUR under indikatoren.

Underforbruget i forhold til indikatoren skyldes dels underforbruget hvad angår de tidligere ledsageforanstaltninger dels, at de nye programmer for perioden 2000 til 2006 blev vedtaget af Kommissionen senere end oprindelig planlagt. Det skal erindres, at Kommissionen ikke (undtagen hvad angår udgifterne i forbindelse med de tidligere ledsageforanstaltninger) på budgettet for EUGFL, Garantisektionen, kan opføre udgifter for nye programmer, før der er truffet beslutning om deres gennemførelse.

Selv om medlemsstaternes forudsigelser tyder på, at der i regnskabsårets kommende uger vil blive tale om et relativt højt udgiftsniveau, er det ikke udelukket, at en betydelig del af bevillingerne ikke vil være anvendt ved regnskabsårets afslutning. Størrelsen af dette beløb afhænger dels af udbetalingsorganernes muligheder for at foretage betydelige udbetalinger inden den 15. oktober, dels af, om Kommissionen vedtager nye programmer.